Komisijos sprendimas
1986 m. gegužės 29 d.
iš dalies keičiantis Sprendimą 83/218/EEB dėl Rumunijos įmonių, patvirtintų importuoti į Bendriją šviežią mėsą, sąrašo
(86/289/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Reglamentu (EEB) Nr. 3768/85 [2], ypač į jo 4 straipsnio 1 dalį ir 18 straipsnio 1 dalį,
atsižvelgdama į 1976 m. gruodžio 21 d. Tarybos direktyvą 77/96/EEB dėl trichinelų (Trichinella spiralis) tyrimo naminių kiaulių šviežioje mėsoje, importuojamoje iš trečiųjų šalių [3], su paskutiniais pakeitimais, padarytais Reglamentu (EEB) Nr. 3768/85, ypač į jo 4 straipsnį,
kadangi Rumunijos įmonių, patvirtintų importuoti į Bendriją šviežią mėsą, sąrašas pirmą kartą buvo sudarytas Komisijos sprendimu 83/218/EEB [4] su paskutiniais pakeitimais, padarytais Sprendimu 85/512/EEB [5];
kadangi įprastas patikrinimas, atliktas remiantis Direktyvos 72/462/EEB 5 straipsniu ir 1983 m. balandžio 8 d. Komisijos sprendimo 83/196/EEB dėl patikrinimų vietoje, atliktinų iš Bendrijai nepriklausančių šalių importuojant galvijus, kiaules ir šviežią mėsą [6], 3 straipsnio 1 dalimi, parodė, kad nuo paskutinio tikrinimo kai kurių įmonių higienos standartai pasikeitė;
kadangi minėtas patikrinimas parodė, kad dar viena įmonė atitinka Direktyvos 77/96/EEB 2 straipsnyje nustatytus reikalavimus; kadangi dėl to šiai įmonei gali būti leidžiama atlikti tyrimą, siekiant nustatyti parazitines kirmėles šviežioje kiaulienoje;
kadangi dėl to įmonių sąrašą reikėtų iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 83/218/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1986 m. gegužės 29 d.